laion/Wikipedia-Exotic huggingface dataset:
Call of Duty

„Call of Duty“ — პირველი პირის შუტერის ჟანრის ვიდეო თამაშების სერია, რომელიც თავდაპირველად შეიქმნა Microsoft Windows-ისთვის და შემდგომში გამოვიდა სათამაშო და პორტატიულ კონსოლებზეც. ძირითადი თამაშების გარდა, აგრეთვე შემუშავდა რამდენიმე სპინოფი. სერიის ადრეულ თამაშებში სიუჟეტი ძირითადად მიმდინარეობს მეორე მსოფლიო ომში, მაგრამ მომდევნო ნაწილებში (მაგალითად, როგორიც არის „Call of Duty 4: Modern Warfare“) სიუჟეტი ეხება თანამედროვე პერიოდს და ასევე მომავალ დროსაც. სერიის უახლესი თამაშია „Call of Duty: WWII“, გამოსული 2017 წლის 3 ნოემბერს, რომელიც მოიცავს მეორე მსოფლიო ომის პერიოდს. სულ გამოსულია 14 ძირითადი თამაში და 10 სპინოფი. სერიის მფლობელი და გამომცემელია კომპანია Activision, ხოლო თამაშებს მონაცვლეობით ქმნიან მისი შვილობილი კომპანიები: Infinity Ward, Treyarch და Sledgehammer Games. ზოგიერთი თამაში, მათ შორის სპინოფები და მობილური თამაშები შემუშავებული იქნა სხვადასხვა კომპანიების მიერ: Gray Matter Interactive, Nokia, Exakt Entertainment, Spark Unlimited, Amaze Entertainment, n-Space, Aspyr, Rebellion Developments, Ideaworks Game Studio, და nStigate Games. სერია გამოიყენებს სხვადასხვა ძრავებს, რომელთა შორისაცაა id Tech 3, Treyarch NGL და IW Engine 2016 წლის თებერვლის მონაცემით, მსოფლიოს მასშტაბით სერიის გაყიდვების რაოდენობამ 250 მილიონ ასლს მიაღწია, ხოლო შემოსავალი 15 მილიარდ აშშ დოლარი შეადგინა. შეგიძლიათ იხილოთ მედიაფაილები თემაზე „Call of Duty“ ვიკისაწყობში. ოფიციალური საიტი „Call of Duty“ — MobyGames ↑ Danny Cowan. (2014-02-10) Activision: This year's Call of Duty game is 'next-gen first'. joystiq. ციტირების თარიღი: 2014-02-12. ↑ David Hinkle. (2014-02-06) Call of Duty now takes three years to make, three studios keep it annual. joystiq. ციტირების თარიღი: 2014-02-12. ↑ Activision Blizzard Announces Fourth Quarter and Full Year 2015 Financial Results. Business Wire (11 თებერვალი, 2016). ციტირების თარიღი: 7 დეკემბერი, 2016.
Infinity Ward

Infinity Ward, Inc. — ამერიკული ვიდეო თამაშების დეველოპერი კომპანია, რომელიც ქმნის თამაშებს სათამაშო კონსოლებისა და პერსონალური კომპიუტერებისთვის. ის ყველაზე მეტად ცნობილია „Call of Duty“-ის სერიის შექმნით. დაარსდა 2002 წელს კომპანია 2015, Inc.-ის ყოფილი თანამშრომლების, გრანტ კოლიერის, ჯეისონ ვესტის და ვინს ზემპელას მიერ. 2003 წელს კომპანიამ გამოსცა მისი პირველი თამაში „Call of Duty, რომელიც გაიყიდა რამდენიმე მილიონი ასლის ოდენობით. შტაბ-ბინა მდებარეობს ვუდლენდ-ჰილზში, კალიფორნიაში. 2003 წელს Infinity Ward შეისყიდა მსხვილმა ამერიკულმა გამომცემელმა კომპანია Activision-მა. ოფიციალური საიტი ↑ Activision Announces Long-Term Exclusive Publishing Partnership With Infinity Ward ↑ Infinity Ward is setting up shop in Poland with new studio ↑ The Modern Warfare Fight: Your Guide to Activision Vs. Infinity Ward. Kotaku (15 აპრილი, 2010). ციტირების თარიღი: 8 ნოემბერი, 2010. ↑ IGN Presents: The History of Call of Duty. IGN (6 ნოემბერი, 2009). დაარქივებულია ორიგინალიდან — 2011-07-13. ციტირების თარიღი: 8 ნოემბერი, 2010. ↑ Dave Tach. (12 ივნისი, 2013) Infinity Ward, Call of Duty: Ghosts and the nameless game engine that powers a first-person shooter phenomenon. Polygon. ციტირების თარიღი: 12 ივნისი, 2013.
Treyarch

Treyarch — ამერიკული ვიდეო თამაშების დეველოპერი კომპანია, რომელიც აგრეთვე დაკავებულია ვიდეო თამაშების პორტირებით. დაარსდა 1996 წელს. 2001 წლიდან დღემდე არის Activision-ის შვილობილი კომპანია. Treyarch-ის პირველი პროდუქტი იყო ვიდეო თამაში „Olympic Hockey Nagano '98“, გამოსული Nintendo 64-ის პლატფორმაზე. Treyarch, Inc. დაარსდა 1996 წელს, პიტერ აკემანის მიერ. 2001 წელს შეისყიდა Activision-მა. 2005 წელს კომპანია Gray Matter Interactive შეერწყა Treyarch-ს. სტუდია ითვლება ერთ-ერთ გამოცდილ დეველოპერად ვიდეო თამაშების სფეროში. არსებობის ისტორიაში შექმნილი აქვს ოცზე მეტი თამაში, რომელთა უმეტესობა მსოფლიოში განთქმულია. ის ასევე არის „Call of Duty“-ის სერიის ერთ-ერთი მთავარი შემქმნელი, რომლის ანგარიშზეც არის: „Call of Duty 2: Big Red One“, „Call of Duty 3“, „Call of Duty: World at War“, „Call of Duty: Black Ops“, „Call of Duty: Black Ops II“ და „Call of Duty: Black Ops III“. 2010 წელს Microsoft-სა და Activision-ს შორის ხელი მოეწერა შეთანხმებას, რის მიხედვითაც „Call of Duty: Black Ops“-ის ყველა დამატება უნდა გამოსულიყო ექსკლუზიურად Xbox 360-ისთვის და მხოლოდ რამდენიმე ხნის შემდეგ სხვა პლატფორმებზე. შეთანხმება მოქმედებდა 2015 წლის აპრილამდე. 2015 წლის Е3-ის კონფერენციაზე Sony-მ განაცხადა, რომ Sony-მ და Activision-მა დადეს ხელშეკრულება, რითაც „Call of Duty“-ისთვის შექმნილი ყველა გადმოტვირთვადი კონტენტი უნდა გამოიცეს ექსკლუზიურად PlayStation-ის კონსოლებისთვის, ხოლო ერთი თვის შემდეგ - სხვა დანარჩენებისთვის. ოფიციალური საიტი ↑ Gray Matter Studios Games. დაარქივებულია ორიგინალიდან — 2016-05-13. ციტირების თარიღი: 2016-05-20 ↑ Johnny Cullen. (2010-06-14) All CoD: Black Ops DLC to come to Xbox Live first. VG247. დაარქივებულია ორიგინალიდან — 2012-03-28. ციტირების თარიღი: 2016-02-22. ↑ Robinson, Martin. (26 აპრილი, 2015) Call of Duty: Black Ops 3 PC requirements revealed. ციტირების თარიღი: 28 აპრილი, 2015.
Sledgehammer Games

Sledgehammer Games — ამერიკული ვიდეო თამაშების დეველოპერი კომპანია, დაარსებული 2009 წელს ინდუსტრიის ვეტერანების, გლენ შოფილდისა და მაიკლ კონდრის მიერ. გლენი და მაიკლი უკანასკნელად მუშაობდნენ Visceral Games-ში და პასუხისმგებლები იყვნენ „Dead Space“-ის შექმნაზე, მაგრამ კომპანია დატოვეს მეორე ნაწილის შექმნამდე. Sledgehammer Games არის Activision-ის შვილობილი კომპანია. შტაბ-ბინა მდებარეობს ფოსტერ-სიტში, კალიფორნიაში. ის ყველაზე მეტად ცნობილია „Call of Duty“-ის სერიის თამაშების, „Call of Duty: Modern Warfare 3“-ის (Infinity Ward-თან თანამშრომლობით), „Call of Duty: Advanced Warfare“-სა და „Call of Duty: WWII“-ის შექმნით. ოფიციალური საიტი ↑ Takahashi, Dean. (1 აგვისტო, 2014) A look inside Sledgehammer Games, the new Call of Duty studio (photo gallery). ციტირების თარიღი: 27 აპრილი, 2015. ↑ Rogers, Bruce (21 თებერვალი, 2013). „Glen Schofield and Michael Condrey's Sledgehammer Games: Growing the Call of Duty Franchise“. Forbes. ციტირების თარიღი: 1 მარტი, 2013. შეამოწმეთ თარიღის პარამეტრი |accessdate= და |date=-ში (დახმარება) ↑ Sledgehammer Games: Inside the Studio. Activision Publishing, Inc.. ციტირების თარიღი: 24 ოქტომბერი, 2012.
ნუიდის ძეგლები

ნუიდის ძეგლები (აზერ. Nüydü abidələri) — არქეოლოგიური კომპლექსი, რომელიც მიეკუთვნება ძვ. წ. III–I საუკუნეებს. აღმოჩენილია აზერბაიჯანში, აღსუს რაიონის სოფელ ნუიდის სამხრეთ-დასავლეთით. კომპლექსი შედგება დასახლებისა და სასაფლაოსგან. საერთო ფართობი დაახლოებით 10-12 ჰა. არქეოლოგიური გათხრების შედეგად, რომელიც განხორციელდა 1961 და 1963 წლებში დასახლების ადგილას უამრავი იარაღი იპოვეს (ხელის წისქვილი, დოქები და სხვ.), მდინარის ქვის სახლის საძირკველი, სხვადასხვა საყოფაცხოვრებო ნივთები, და ა.შ., სასაფლაოზე კი აღმოაჩინეს ჭურჭელი, სამკაულები, სხვადასხვა იარაღი ( რკინის შუბი, ბრინჯაოს აბჯარი), და სხვა. 1972-1973 და 1975 წწ. არქეოლოგიური გათხრების შედეგად აღმოაჩინეს (კულტურულ ფენფენაში დაახლოებით 1,5 მ), სახლები, სამრეწველო ჭაბურღილები, დოქები, მექანიკური ქარხანა, ქვის თოხები, კაჟიანი და ასე შემდეგ. გარდა ზოგიერთი დასაკრძალი დოქებისა, სასაფლაო ძირითადად მიწის სამარხებითაა წარმოდგენილი (გამოძიებული 50 საფლავი). აქ, ასევე აღმოჩენილია დიდი რაოდენობით კერამიკული ნაწარმი, რკინის შუბი, ცული, გუთანი, დანა, ბრინჯაოს ყელსაბამი, ბეჭედი, საყურე, მინის მძივები და ა.შ. გათხრების დროს ნაპოვნია ვერცხლის მონეტების საგანძური (იხ. ნუიდის განძი) ასევე აღმოჩენილი არის ინდივიდუალური ნუმიზმატიკის ნიმუშები. ნუიდის მოსახლეობა ეწეოდა სოფლის მეურნეობას, მეცხოველეობას. ასევე აქ განვითარებული იყო ხელოსნობაც. ↑ 1.0 1.1 1.2 1.3 Нүјдү абидәләри. Под ред. Дж. Кулиева. Азербайджанская советская энциклопедия. Главная редакция Азербайджанской советской энциклопедии. 1983. VII. 311-312.
პირდირექი

პირდირექი (აზერ. Pirdirəyi) — აზერბაიჯანში, ქალაქ შემახის ჩრდილო-დასავლეთით მდებარე მთა, გიულისტანის ციხის ნანგრევების აღმოსავლეთით. ზღვის დონიდან 1049.4 მ და 350 მ — ქალაქის დონეზე. X საუკუნის პირველ ნახევარში, როდესაც შემახა იყო შირვან-შაჰების დედაქალაქი და ერთ-ერთი ყველაზე მნიშვნელოვანი ქალაქი შირვანში, პირდირექის მთის თავზე განლაგებული იყო „სადღესასწაულო“ საკურთხეველი, რომელიც დამახასიათებელია ამ დროის აზერბაიჯანისათვის. არქეოლოგიური კვლევის მასალები მთის ქვედა ნაწილში ასახავს ამ ტერიტორიის ისტორიას შუა საუკუნეების დასაწყისამდე. არქეოლოგიური გათხრების შედეგად პირდირექის მთის აღმოსავლეთით იპოვეს თიხის ჭურჭელის მრავალი ფრაგმენტი, რომლებიც დამახასიათებელია ადრეული შუა საუკუნეების პერიოდისათვის. ეს აღმოჩენები, ისტორიკოსი სარა აშურბებლის თქმით, მიეკუთვნება შემახას მახლობლად ერთ-ერთ დიდ დასახლებას. ასე რომ, 1967 წელს მთის ძირში, არქეოლოგებმა შეაგროვეს ხელით ნაკეთი თიხის ჭურჭლის (თვალშისაცემი სახელურებით) ფრაგმენტები დიდი რაოდენობით. ასევე აღმოაჩინეს ქვის იარაღები, რომლებიც გამოიყენებოდა მარცვლეულობის დასაფრქვავად და ყურძნის საწნახელები. ეს შედეგები მიუთითებს წარმოების ტექნიკის შემცირებაზე, რაც ადრეული შუა საუკუნეებისათვის არის დამახასიათებელი. არქეოლოგ გუსეინ ჯიდის, ეს კლება უკავშირდება როგორც გარე ფაქტორებს, როგორიცაა ომები ბიზანტიას, ხაზარებსა და სასანიდურ იმპერიებს შორის, ასევე შიდა ფაქტორებს, როგორიცაა ფეოდალური საზოგადოების ფორმირება. შემახის ჩრდილოეთით 1 კმ-ზე მდებარე პირდირექის დასახლება, მდიდარია მტკვარ-არაქსის კულტურის ისტორიული ნიმუშებით. 1970 წლის არქეოლოგიური გათხრების შედეგად ამ ტერიტორიაზე ნაპოვნი იქნა სოფლის მეურნეობის პროდუქტების დასამუშავებელი იარაღები, კერის ნალის ფრაგმენტები და კერამიკული ჭურჭელი, მათ შორის კრამიტებიც. შეგროვებული კერამიკის ნიმუშებში ასევე არის შეღებილი ნაკეთობებიც. არქეოლოგ იდეალ ნარიმანოვის თქმით, პირდირექის დასახლება ერთ-ერთი პირველი დასახლებებაა მტკვარ-არაქსის კულტურაში. ხედი ქალაქ შემახიდან ნახატი ადამ ოლეარის წიგნიდან სტრეისის წიგნიდან ნახატი ენგელბერტ კემფერის წიგნიდან. ↑ Топографическая карта К-39-122, Шемаха, 1985. ↑ 2.0 2.1 2.2 Сара Ашурбейли. Государство Ширваншахов. Элм. 1983/ 341 ↑ Поселения Пирдереки и Девечи. Археологические открытия 1970 года. Наука. 1971. 392
ელჩინ ეფენდიევი

ელჩინ ილიას ოღლი ეფენდიევი (აზერ. Elçin İlyas oğlu Əfəndiyev; დ. 13 მაისი 1943) — ფილოლოგიის მეცნიერებათა დოქტორი, აზერბაიჯანის ეროვნული მწერალი, მხატვარი, ლიტერატურული კრიტიკოსი, ბაქოს სახელმწიფო უნივერსიტეტის პროფესორი, სახელმწიფო და საზოგადო მოღვაწე. აზერბაიჯანის პრემიერ-მინისტრის მოადგილე. ელჩინ ეფენდიევი დაიბადა 1943 წლის 13 მაისს ბაქოში. 1960 წელს დაამთავრა საშუალო სკოლა. 1965 წელს დაამთავრა ბსუ-ის ფილოლოგიის ფაკულტეტი. 1968 წელს იგი გახდა კურსდამთავრებული ლიტერატურის თეორიის განხრით. ასევე გახდა აზერბაიჯანის მეცნიერებათა აკადემიის ნიზამის სახელობის ლიტერატურის ინსტიტუტის ასპირანტი. საკანდიდატო დისერტაცია დაიცვა თემაზე „აზერბაიჯანის მხატვრული ლიტერატურის კრიტიკა პროზაში“, სადოქტორო — თემაზე „ისტორიის პრობლემები თანამედროვეობა ლიტერატურაში“. მამა — აზერბაიჯანის სახალხო მწერალი ილია ეფენდიევი. ნაუშაბ ეფენდიევას მუსიკოსი-თეორეტიკოსის მეუღლე. ჰყავს სამი ქალიშვილი: გიუნაი — ექიმი, უმაი — საერთაშორისო იურისტი, აისუ — ჟურნალისტიკის ფაკულტეტის სტუდენტი. ერთი შვილიშვილი. 1959 წელს, როდესაც ელჩინი იყო 16 წლის გამოიცა მისი პირველი მოთხრობა გაზეთ „ახალგაზრდულ აზერბაიჯანში“. ელჩინის პირველი წიგნი „ათას ერთი ღამე“ გამოიცა 1965 წელს. ელჩინის წიგნები გამოქვეყნდა სხვადასხვა ქვეყნებში, თარგმნილია 20 ენებზე, მისი წიგნების გამოცემებმა მიაღწია 5 მილიონ წიგნს. „ბალადადაშის პირველი სიყვარული“ რუსულ ენაზე მწერლის მიერ გამოცემული პირველი წიგნი იყო. ელჩინის სცენარების მიხედვით გადაღებულია რამდენიმე მხატვრული და ერთი მულტიპლიკაციური ფილმი, „ბალადაშის პირველი სიყვარული“ (ერთ-ერთი მოთხრობის მიხედვით გადაღებულია ფილმი „ცხოვრების გვერდები“, (1974), „ზურგში ჩარტყმა“ (1977), „დავბრუნდები“ (1980), „ვერცხლის ყუთი“ (1982), „ზაფხულის სეზონზე“ (1985), „იხილა უმაიმ სიზმარი“ (1985), მულტფილმი), „ღამე საზღვრის გარეშე“ (1989), „ნაციონალური ბომბი“ (2004), „იმპერატორის ბედი“ (2008). ყველა თავის ნამუშევრებს ხელს აწერს „ელჩინი“. ელჩინ ეფენდიევი დაარქივებული 2010-07-14 საიტზე Wayback Machine. ↑ 1.0 1.1 Czech National Authority Database <a href="https://wikidata.org/wiki/Track:Q13550863"></a> ↑ https://president.az/ru/articles/view/59724 ↑ Биография ↑ Низами Мамедов. Читая рассказы Эльчина ↑ 5.0 5.1 Народный писатель Азербайджана[მკვდარი ბმული] ↑ Когда он начал писать? ↑ Т В О Р Ч Е С Т В О ↑ КиноПоиск
არახჩინი

არახჩინი (არაკჩინი) (აზერ. Araxçın) — აზერბაიჯანის ეროვნული თავსაბურავი. არახჩინი ჯერ კიდევ შუა საუკუნეებში იყო აზერბაიჯანელების ტრადიციული თავსაბურავი. ეს მრგვალი, მჭიდრო ქუდი მზადდებოდა სხვადასხვა ქსოვილებისგან, აუცილებლად ერთფეროვანი შიდა მხრით. არახჩინს იხურავდნენ სხვა ქუდების ქვეშ — ფაფახის, ჩალმის : სოფლის გარეთ მასში სიარული ითვლება უხამსობად, დასაშვები იყო მხოლოდ ბავშვებისთვის და სახლში, ყოველდღიურ ცხოვრებაში. არახჩინს ძირითადად ახალგაზრდა აზერბაიჯანელები ატარებდნენ. Arab caps and hats ↑ P. A. Andrews And M. Andrews CLOTHING xxi. Turkic and Kurdish clothing of Azerbaijan
ლებადე

ლებადე (აზერ. Ləbbadə) — აზერბაიჯანელი ქალების ეროვნული თავსაბურავი. ლებადე არის ქალთა მოკლე ზედა მხრის ტანსაცმელი. მას ძირითადად აბრეშუმისგან კერავდნენ. საყელო იყო ნაქარგი დახვეწილი ლენტები. საყელო იყო ღია, წელის ნაწილში მოთავსებული ლენტებით. ოდნავ ქვედა წელზე უფრო წვრილდებოდა. „ლებადეს“ სახელური იყო მოკლე, ჩვეულებრივ იდაყვამდე. ↑ P. A. Andrews And M. Andrews. CLOTHING xxi. Turkic and Kurdish clothing of Azerbaijan
ესტადიო ნასიონალ კომპლუტენსე

ესტადიო ნასიონალ კომპლუტენსე (ესპ. Estadio Nacional Complutense) — სარაგბო სტადიონი მადრიდში, ესპანეთში, რომელსაც ფლობს კომპლუტენსეს უნივერსიტეტი. ის არის ესპანეთის მორაგბეთა ეროვნული ნაკრების საშინაო არენა, რომელიც ასპარეზობს რაგბის ევროპის ჩემპიონატში. სტადიონს აგრეთვე გამოიყენებენ კლუბები: „ოლიმპუს რაგბი XV მადრიდი“, „არქუიტექტურა“ და „კისნეროსი“ სტადიონის მშენებლობა დაიწყო 1927 წლის 17 მაისს. არქიტექტორებად მოიწვიეს ლუის ლაკასა ნავარო, ხავიერ ბაროზუ და ედუარდო ტოროხა. სტადიონი გაიხსნა 1943 წლის 12 ოქტომბერს, ესპანეთის ეროვნულ დღესასწაულზე. ესპანეთის მორაგბეთა ეროვნული ნაკრები ესტადიო ნასიონალ კომპლუტენსე ↑ Historia de Madrid Crecimiento urbano (in Spanish)
კოპა ინტერამერიკანა

კოპა ინტერამერიკანა (ესპ. Copa Interamericana, პორტ. Taça Interamericana, ინგლ. Interamerican Cup) — კონკაკაფის და კონმებოლის მიერ ორგანიზებული საერთაშორისო საფეხბურთო ტურნირი, რომელიც იმართებოდა 1969–1998 წლებში. ტურნირის ფორმატი ითვალისწინებდა ლიბერტადორესის თასისა და კონკაკაფის ჩემპიონთა თასის მფლობელ გუნდებს შორის ორ შეხვედრას — სტუმრად და შინ. ტურნირმა არსებობა შეწყვიტა მას შემდეგ რაც 1998 წლიდან კონკაკაფის საფეხბურთო კლუბებმა (უმთავრესად მექსიკურმა) მონაწილეობის მიღება დაიწყეს კონმებოლის მიერ ორგანიზებულ საერთაშორისო საფეხბურთო ტურნირებზე. კოპა ინტერამერიკანას შექმნას საფუძვლად დაედო ის გარემოება, რომ კონმებოლის და უეფას მხრიდან კონკაკაფის საფეხბურთო კლუბებს უარი ეთქვათ საკონტინენტთაშორისო თასის გათამაშებაში მონაწილეობის მიღებაზე. რამდენადაც, აღნიშნული ტურნირის სახელწოდების ქართული თარგმანი — „ამერიკათაშორისო თასი“ — საკონტინენტთაშორისო თასის მსგავსად არ არის დამკვიდრებული ქართულენოვან საფეხბურთო ლიტერატურასა თუ პერიოდიკაში, ამდენად, მას ორიგინალური დასახელებით მოიხსენიებენ. სულ გაიმართა ამ თასის 18 გათამაშება. კოპა ინტერამერიკანას პირველი (1969) გათამაშების გამარჯვებული გახდა ლა-პლატას „ესტუდიანტესი“, რომელმაც სამი მატჩის ჯამში დაამარცხა ტოლუკას „დეპორტივო ტოლუკა“ CONCACAF Cup RSSSF Copa Interamericana RSSSF Copa Libertadores de América RSSSF ↑ Deportivo Toluca F.C. (Mex) 1–2 Estudiantes de La Plata (Arg) — Copa Interamericana 1969 (February 13, 1969). First leg, Estadio Azteca, Ciudad de México. ↑ Estudiantes de La Plata (Arg) 1–2 Deportivo Toluca F.C. (Mex) — Copa Interamericana 1969 (February 19, 1969). Second leg, Estadio Estudiantes de la Plata, La Plata. ↑ Estudiantes de La Plata (Arg) 3–0 Deportivo Toluca F.C. (Mex) — Copa Interamericana 1969 (February 21, 1969). Playoff, Estadio Centenario, Montevideo.
Gray Matter Interactive

Gray Matter Interactive Studios, Inc. (ადრე Xatrix Entertainment, Inc.) — ამერიკული ვიდეო თამაშების დეველოპერი კომპანია, დაფუძნებული 1993 წლის 25 მარტს, დრიუ მარკჰემის და ბერი დემპსის მიერ ლოს-ანჯელესში, კალიფორნიაში. კომპანიის თავდაპირველი სახელწოდება იყო Xatrix Entertainment, ხოლო სახელი Gray Matter Interactive დაერქვა 1999 წლის 17 ივნისს. 2002 წლის 14 იანვარს შეიძინა Activision-მა. 2005 წელს შეერწყა Activision-ის შვილობილ კომპანია Treyarch-ს. ოფიციალური საიტი (დაარქივებული) Gray Matter Interactive დაარქივებული 2018-02-24 საიტზე Wayback Machine. — MobyGames ↑ http://www.ign.com/articles/2003/05/10/trinity-interview
ჰათეფი

აბდულაჰ ჰათეფი (დ. 1453, ხარჯირდი — გ. 1520, ჰერათი) — სპარსულ-ტაჯიკური ლიტერატურის წარმომადგენელი. ცნობილი პოეტისა და პროზაიკოსის აბდ ალ-რაჰმან ჯამის დისწული და მოწაფე იყო. მისი რჩევით შეადგინა 5 პოემის კრებული („ხამსე“): „ლეილი და მაჯნუნი“, „შირინი და ხოსროვი“, „შვიდი სასახლე“, „თემურნამე“ („წიგნი თემურლენგის შესახებ“) და „შარაფნამე“ („დიდების წიგნი“). ნიზამის მიბაძვით დაწერილ ამ კრებულში ჰათეფიმ გამოავლინა დამოუკიდებელი პოეტური ოსტატობა. მასვე ეკუთვნის ლირიკული ლექსების „დივანი". ჰათეფის შემოქმედება საინტერესოა აღორძინების ეპოქის ქართული მწერლობის ზოგიერთი საკითხის გასარკვევად. გვახარია ა., ქართული საბჭოთა ენციკლოპედია, ტ. 11, თბ., 1987. — გვ. 588.
Call of Duty (ვიდეო თამაში)

Call of Duty — პირველი პირის შუტერი ვიდეო თამაში, შექმნილი Infinity Ward-ის და გამოცემული Activision-ის მიერ 2003 წლის 29 ოქტომბერს. ეს არის პირველი თამაში „Call of Duty“-ის სერიიდან და გამოიყენებს Tech 3 ძრავის განახლებულ ვერსიას. თამაშის თემები და გეიმპლეი არის „Medal of Honor“-ის მსგავსი, მაგრამ ამ უკანასკნელისგან განსხვავებით, მასში ომის დანახვა შესაძლებელია არა მხოლოდ ამერიკელი ჯარისკაცის კუთხიდან, არამედ ბრიტანელისა და საბჭოთა ჯარისკაცის კუთხიდანაც. თამაშს გააჩნია როგორც ერთმოთამაშიანი რეჟიმი, ასევე მრავალმოთამაშიანიც. სხვა მსგავს თამაშებთან შედარებით, მასში გაზრდილია მოკავშირეთა ხელოვნური ინტელექტის დონე, რომლებიც რეაგირებენ სიტუციიდან გამომდინარე და ეხმარებიან მოთამაშეს რთულ მდგომარეობაში. „Call of Duty“-ზე მუშაობა დაიწყო 2002 წლის აპრილში. შემქნელთა ჯგუფი შედგებოდა იმ თანამშრომლებისგან, რომლებმაც შეიმუშავეს „Medal of Honor: Allied Assault“. 2004 წლის სექტემბერში Gray Matter Interactive-ის მიერ შეიქმნა დამატება სახელწოდებით „Call of Duty: United Offensive“. თამაშმა მიიღო უმაღლესი შეფასებები ვიდეო თამაშების მიმოხილველებისგან. აგრეთვე გადაეცა რამდენიმე ჯილდო სხვადასხვა გამომცემლებისგან, მათ შორის „წლის თამაშის“ ტიტული და ინტერაქტიული ხელოვნებისა და მეცნიერების აკადემიის ჯიდლო. საერთო განხილვების საიტებზე GameRankings და Metacritic PC ვერსია ფლობს 91.52% და 91/100. პროექტი წარმატებული აღმოჩნდა კომერციულადაც. 2006 წლის მონაცემით, აშშ-ში გაიყიდა 790,000 ასლი ოდენობით. 2013 წლის მონაცემით, მსოფლიოს მასშტაბით გაყიდულია თამაშის 4.5 მილიონი ეგზემპლარი. 2005 წლის 25 თებერვალს გამოვიდა თამაშის გაგრძელება „Call of Duty 2“, რომელსაც წინა ნაწილის მსგავსად დიდი წარმატება ჰხვდა წილად. „Call of Duty: United Offensive“ ოფიციალური საიტი „Call of Duty (ვიდეო თამაში)“ საიტზე MobyGames „Call of Duty (ვიდეო თამაში)“ — კინოფილმების ინტერნეტ-მონაცემთა ბაზა (ინგლისური) „Call of Duty“ — Wikia ↑ Stead, Chris. (15 ივლისი, 2009) The 10 Best Game Engines of This Generation. IGN. ციტირების თარიღი: 3 მარტი, 2016. ↑ Call of Duty Deluxe Now Available as Download for both PowerPC Mac and Intel Mac. დაარქივებულია ორიგინალიდან — 2010-09-23. ციტირების თარიღი: 2018-02-04. ↑ Call of Duty Ships en. IGN (2010-11-18). დაარქივებულია ორიგინალიდან — 2007-02-11. ციტირების თარიღი: 2018-02-04. ↑ Call of Duty Manual, s. 36. ↑ Call of Duty Manual, s. 38. ↑ GameSpot - Call of Duty. დაარქივებულია ორიგინალიდან — 1 ოქტომბერი, 2009. ციტირების თარიღი: 23 სექტემბერი, 2007. ↑ 7th Annual Interactive Achievement Awards. ინტერაქტიული ხელოვნებისა და მეცნიერების აკადემია. ციტირების თარიღი: 26 აგვისტო, 2014. ↑ Call of Duty. GameRankings. CBS Interactive Inc.. დაარქივებულია ორიგინალიდან — 2016-07-10. ციტირების თარიღი: 27 ოქტომბერი, 2011. ↑ Call of Duty for PC Reviews, Ratings, Credits, and More at Metacritic. Metacritic.com. ციტირების თარიღი: 27 ოქტომბერი, 2011. ↑ Call of Duty: A Short History. IGN. Ziff Davis (ნოემბერი, 2013). ციტირების თარიღი: 23 თებერვალი, 2014. ↑ Call of Duty 2 for Xbox 360. GameRankings (11 აგვისტო, 2011). დაარქივებულია ორიგინალიდან — 2012-01-23. ციტირების თარიღი: 21 ივლისი, 2009. ↑ Call of Duty 2 (Xbox 360) reviews. Metacritic (11 იანვარი, 2005). ციტირების თარიღი: 21 ივლისი, 2009.
გრიგოლ გიორგაძე

გრიგოლ ტიმოთეს ძე გიორგაძე (დ. 20 ნოემბერი, 1879, ქუთაისი — გ. 18 აგვისტო, 1937, ყაზახეთი) — ქართველი პოლიტიკური და საზოგადო მოღვაწე, იურისტი, ისტორიკოსი და პუბლიცისტი. 1902 წელს დაამთავრა ქუთაისის სასულიერი სემინარია, 1909 წელს — ხარკოვის უნივერსიტეტის იურიდიული ფაკულტეტი. 1905 წელს შეუერთდა სოციალ-დემოკრატიული პარტიის მენშევიკურ ფრთას. 1909–10 წლებში ქუთაისში გამოსცემდა გაზეთ „ფონს“. 1917–18 წლებში იყო საქართველოს ეროვნული საბჭოს წევრი, 1918–19 წლებში — საქართველოს დემოკრატიული რესპუბლიკის სამხედრო მინისტრი (ამ პოსტზე 1919 წლის მარტში ნოე რამიშვილმა შეცვალა). 1919–21 წლებში საქართველოს დამფუძნებელი კრების წევრი. 1920 წლის აგვისტოდან საქართველოს მთავრობის რწმუნებული ბათუმის ოლქში. შექმნა დამოუკიდებელი სოციალ-დემოკრატიული ორგანიზაცია „ახალი სხივი“ და დამფუძნებელ კრებაში ხელმძღვანელობდა სხიველების ფრაქციას. 1921 წელს საქართველოს გასაბჭოების შემდეგ ბოლშევიკურმა რეჟიმმა დროებით დააპატიმრა. 1924–25 წლებში დაპატიმრებული იყო საქართველოს დამოუკიდებლობის კომიტეტის საქმესთან დაკავშირებით. სასამართლომ მას შეუფარდა 3-წლიანი პატიმრობა, თუმცა, როგორც საბჭოთა ხელისუფლებისთვის არასაშიში პირი, სასჯელისგან გაათავისუფლა. 1922–37 წლებში ეწეოდა საადვოკატო მოღვაწეობას, იყო საქართველოს დამცველთა კოლეგიის წევრი, საქართველოს სახელმწიფო მუზეუმის უფროსი მეცნიერ-თანამშრომელი. იკვლევდა საქართველოს ფეოდალური ურთიერთობების, ახალი და უახლესი ისტორიის, ქართული სამართლის ისტორიის საკითხებს. 1937 წლის რეპრესიების დროს დააპატიმრეს და გადაასახლეს ყაზახეთში, სადაც იმავე წელს გარდაიცვალა. შემდგომში რეაბილიტირებული იქნა ყაზახეთის და საქართველოს უმაღლესი სასამართლოების გადაწყვეტილებით. ფეოდალური ურთიერთობა საქართველოში, ტფ.: სახელგამი, 1926. საბუთები რევოლუციონურ მოძრაობის ისტორიისათვის საქართველოში, 1870–1902, ტფ.: სახელგამი, 1929. საზოგადოებრივი ურთიერთობა საქართველოში ბატონ-ყმობის გადავარდნიდან პირველ რევოლუციამდე 1864–1905, ტფ.: სახელგამი, 1928. ურუშაძე ლ., ენციკლოპედია „საქართველო“, ტ. 2, თბ., 2012. — გვ. 13. გრიგოლ გიორგაძე — საქართველოს ბიოგრაფიული ლექსიკონი
პავლე ბიული

პავლე იაკობის ძე ბიული, პაულ ბილ, (გერმ. Paul Bühl; დ. 1878 — გ. 1938) — საქართველოს პოლიტიკური და საზოგადო მოღვაწე, ეთნიკური გერმანელი. ბიული დაიბადა ტფილისის მაზრის დაბა ელიზაბეტალში (ახლანდელი ასურეთი), გერმანელი კოლონისტი ხელოსნის ოჯახში. სწავლობდა ბესარაბიის გუბერნიის სარატოვ-ვერნერის სასწავლებელში. 1897 წლიდან მუშაობდა ელიზაბეტალის გერმანულ სკოლაში სახალხო მასწავლებლად. შემდეგ შეუერთდა სოციალ-დემოკრატიული პარტიის მენშევიკურ ფრაქციას. 1918 წელს მის სახლში განთავსებული იყო საქართველოში მყოფი გერმანული ჯარების ერთ-ერთი რაზმის შტაბი. აქტიურად მუშაობდა საქართველოს დამოუკიდებლობის იდეის გავრცელებისთვის გერმანელ კოლონისტთა შორის და ბორჩალოს მაზრაში. 1919 წელს არჩეული იქნა საქართველოს რესპუბლიკის დამფუძნებელი კრების წევრად. იყო აგრარული, სახალხო განათლებისა და საბიბლიოთეკო კომისიების წევრი. საქართველოს ბოლშევიკური ოკუპაციის შემდეგ, 1923-1924 წლებში ბიული დაპატიმრებული იყო ანტისაბჭოთა აგიტაციის ბრალდებით. შემდეგ ცხოვრობდა მშობლიურ სოფელში. 1937 წელს კვლავ დააპატიმრეს და 1938 წლის 20 აპრილს დახვრიტეს. ხვადაგიანი, ირაკლი (2017-05-01), 19 წელი ორ ხელმოწერას შორის დაარქივებული 2019-04-03 საიტზე Wayback Machine. . ქართულ-გერმანული არქივი.